**ODGOVORNO S HRANO 2016/2017: navodila za nadaljevanje projekta**

Spoštovani!

Z novim šolskim letom se nadaljuje tudi evropski projekt Odgovorno s hrano. V nadaljevanju si lahko preberete kratka navodila za nadaljevanje projekta. Za vsa vprašanja vam je na voljo ga. Tina Hribar na mailu: usenicnik.tina5@gmail.com .

Želimo vam veliko uspeha pri raziskovanju in reševanju vprašanj o odgovornem prehranjevanju.

Na spletni strani projekta: <http://www.ekosola.si/projekt-odgovorno-s-hrano/> lahko najdete naslednjo literaturo:

**-** [**POGLAVJE O HRANI**Zakaj je odgovorno prehranjevanje tako pomembno?](http://www.ekosola.si/uploads/2010-08/POGLAVJE%20O%20HRANI.docx) (prenovljeno)

- **7 KORAKOV** do odgovornega ravnanja s hrano (na spletni strani je stara verzija, trenutno je v izdelavi prenovljena, preglednejša verzija s primeri dobrih praks)
- [**Vprašalnik** Eko-odbora za **STARŠE**](http://www.ekosola.si/uploads/2010-08/Vprasalnik%20Eko-odbora%20za%20STARSE.docx) (vaši starši nanj odgovarjajo preko spleta, preteklo leto ste prejeli povezavo na anketo, anketa je ponovno odprta od 1.9.)
- [**Vprašalnik** Pregled hrane - **PRIGRIZKI IZ MOJE TORBE**](http://www.ekosola.si/uploads/2010-08/Vprasalnik%20Pregled%20hrane%20-%20PRIGRIZKI%20IZ%20MOJE%20TORBE.docx)
- [**Vprašalnik** Pregled hrane - **ŠOLSKA KUHINJA**](http://www.ekosola.si/uploads/2010-08/Vprasalnik%20Pregled%20hrane%20-%20SOLSKA%20KUHINJA.docx)
- [**Vprašalnik** Pregled hrane - **PREDSTAVITEV**](http://www.ekosola.si/uploads/2010-08/Vprasalniki%20Pregled%20hrane%20-%20PREDSTAVITEV.docx)
- [**Vprašalnik** Pregled hrane - **UČENCI**](http://www.ekosola.si/uploads/2010-08/Vpra%C5%A1anje%20Pregled%20hrane%20-%20UCENCI.docx) (vaši učenci/dijaki nanj odgovarjajo preko spleta, preteklo leto ste prejeli povezavo na anketo, anketa je ponovno odprta od 1.9.)

- **DODATKI** (stripi, pisma … boljša resolucija, lahko jih preoblikujete, dopolnjujete …)

Svetujemo, da si na spletu preberete metodologijo 7 KORAKOV, ki vas bo natančno vodila skozi vse korake projekta. Vsi stripi, risbe in pisma so vam na spletni strani projekta na voljo v DODATKIH. Za vsak korak imate v knjižici 7 KORAKOV tudi predloge dejavnosti.

|  |  |  |
| --- | --- | --- |
| 1. Korak
 | **ODBOR EKOŠOLE** | Sestavite skupino otrok/učencev/dijakov/sodelavcev, ki bo tekom leta sodelovala pri raziskovanju vprašanj o odgovornem prehranjevanju. Razdelite vloge in določite naloge med člani skupine. Motivirajte jih za raziskovanje tematike o hrani. |
| 1. Korak
 | **OCENA PREHRANJEVANJA** | S Pregledom hrane boste raziskali prehranjevanje doma in v ustanovi. Od 1.9.2016 so ponovno aktivirane spletne ankete za učence in starše (v kolikor ste povezavo izgubili se obrnite na go. Tino Hribar). Ko boste s spletnima anketama zaključili, le to sporočite ge. Tini Hribar na: usenicnik.tina5@gmail.com , ki vam bo posredovala rezultate vaših anket. Med časom, ko čakate rezultate s svojim Eko-odborom izpeljite Vprašalnik Pregled hrane – ŠOLSKA KUHINJA (imate ga na spletni strani projekta). V kolikor vam razmere na ustanovi to dopuščajo, lahko med letom izvedete tudi vprašalnik Prigrizki iz moje torbe.Ocenite rezultate raziskovanja in razmislite o izboljšavah.  |
| 1. Korak
 | **AKCIJSKI NAČRT** | Iz rezultatov raziskav o prehranjevanju je treba ugotoviti, katero področje iz projekta Odgovorno s hrano potrebuje izboljšave – določite en problem, ki ga boste obravnavali tekom leta - npr. vsebnost palmovega olja v živilih ter promocija lokalnih sezonskih živil. Dogovorite se o tem, kaj natančno je treba spremeniti. Skupaj z otroki/učenci/dijaki izdelajte letni načrt, ki vas bo pomagal približati se odgovornemu prehranjevanju. |
| 1. Korak
 | **NADZOR IN OCENA** | Dogovorite se o tem, kako zabeležiti in oceniti nenehno doseganje ciljev.Nadzorujte in ocenjujte korake, ki ste jih izvedli. Akcijski načrt ni fiksen, temveč se preko leta lahko spreminja. |
| 1. Korak
 | **DELO PO UČNEM NAČRTU** | Prizadevajte si na odgovorno prehranjevanje pogledati globalno. Delo po učnem načrtu bo razloženo in dopolnjeno s primeri dobre prakse v prenovljeni knjižici 7 korakov (obveščeni boste, ko bo le ta na voljo). |
| 1. Korak
 | **OBVEŠČANJE IN VKLJUČEVANJE** | Obveščanje drugih – zunaj šole in na šoli ‒ o vaših izkušnjah, ugotovitvah in napredku z odgovornim prehranjevanjem. Organizirajte dogodek o odgovornem prehranjevanju za ravnatelje, starše in javnost (primere za dogodek si lahko ogledata v knjižici 7 korakov). Sodelujte s starši, širšo javnostjo, strokovnjaki za prehrano, kmeti, kuharji, prodajalci … Dogodek je dobro načrtovati že v akcijskem načrtu. |
| 1. Korak
 | **EKO-LISTINA – izjava o odgovornem prehranjevanju** | Sestavite dogovor o tem, kaj je v zvezi z odgovornim prehranjevanjem pomembno za vas (globalen pogled). |

Vabimo vas, da všečkate facebook stran projekta: Odgovorno s hrano – We eat responsibly (<https://www.facebook.com/odgovornoshrano/>) ter jo obogatite s svojimi prispevki (fotografijami, kratkimi zgodbami). Prispevke za objavo lahko pošljete na : usenicnik.tina5@gmail.com .

Fotografije in kratki opisi dejavnosti iz posameznih korakov so zelo dobrodošli, saj z njimi vsako leto obogatimo tudi literaturo, vaše dejavnosti pa so predstavljene tudi na mednarodni spletni strani projekta ter tako v navdih ter primer dobre prakse mentorjem iz vseh sodelujočih evropskih držav.